google/wiki40b huggingface dataset:
Fortuneleptura

Utseende

En middelsstor, avlang, halvmatt trebukk. Hannen er blekt gulaktig, hodet og en flekk foran på pronotum er svarte, mens hunnen er for det meste brunsvart, snuten, pronotums bakre del og lårene gulbrune. Antennene er tynne, omtrent så lange som kroppen hos hannen og rundt halvparten så lange som kroppen hos hunnen. Pronotum er klokkeformet med en smal, innsnørt "hals", dekkvingene er litt avsmalnende bakover, med en liten tann i spissen. Beina er middels lange, lårene litt fortykkede.

Levevis

Larvene utvikler seg trolig i død ved, men det synes ikke finnes noe sikker informasjon om dette. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Arten er kjent fra Martinique.
NM i roing 2000

NM i roing 2000 ble arrangert på Årungen Rostadion 15.-16. juni 2000. 
Kongepokalvinnere ble Drammen Roklubb (singlesculler med Fredrik Bekken) og Bærum Roklubb (singlesculler lettvekt med Hilde Gudem).
Kongen og jeg (film)

Handling

Etter ektemannens død drar den engelske lærerinnen Anna Leonowens (Deborah Kerr) til Siam sammen med sønnen Louis (Rex Thompson). Her skal hun være guvernante kong Mongkuts (Yul Brynner) barn. Dette er ikke verdens enkleste oppgave, spesielt fordi kongen er en svært bestemt mann. Når hun ikke får huset hun er lovet i kontrakten, truer hun med å dra tilbake til England. Hun oppdager etter hvert at de siamesiske skikkene er svært forskjellige fra de engelske, og hun kommer ofte i konflikt med kongen. Etter hvert lærer de hverandre å kjenne, og de forelsker seg i hverandre.

Mottakelse

Kongen og jeg ble forbudt i Thailand på grunn av skildringen av kong Mongkut.
Filmen fikk god kritikk og ble en kassasuksess på kino. Den vant fem Oscar-priser for beste mannlige hovedrolle (Brynner), beste scenografi, farger (John DeCuir, Lyle R. Wheeler, Walter M. Scott og Paul S. Fox), beste kostymedesign, farger (Irene Sharaff), beste originalmusikk (Alfred Newman og Ken Darby) og beste lydinnspilling (Carlton W. Faulkner på vegne av 20th Century Fox). Filmen ble også nominert til priser for beste film (Brackett), beste kvinnelige hovedrolle (Kerr), beste regi (Lang) og beste kinematografi, farger (Leon Shamroy). Kongen og jeg vant to Golden Globes for beste musikal eller komedie og beste kvinnelige hovedrolle (Kerr).
Det amerikanske filminstituttet (AFI) har kåret Kongen og jeg til tidenes 11. beste filmmusikal fra USA, samt tidenes 31. beste kjærlighetsfilm fra USA. Låten «Shall We Dance?» ligger i tillegg på listen over filmhistoriens beste amerikanske filmlåter.
Essam El-Hadary

Landslaget

25. mars 1996 fikk han sin første landskamp for Egypt mot Sør-Korea. El-Hadary var Egypts førstekeeper da laget vant Afrikamesterskapet tre ganger på rad i 2006, 2008 og 2010.
Han ble utnevnt til lagkaptein i Egypts tropp til VM i fotball 2018 i Russland. Han er (pr. 2018) den eldste spilleren som har blitt tatt ut til et VM-sluttspill. I kampen mot Saudi-Arabia i fotball VM 2018 i Russland ble han i en alder av 45 år og 161 dager den eldste spilleren til å spille i et VM.
«al-Salam Boccaccio 98»

Fakta om skipet

Skipet var en roroferge bygd i Italia i 1969. Det ble overlevert til første eier i 1970 og satt inn i trafikk mellom Italia og Tunisia med navnet MS Boccaccio. Skipet var 131 meter langt og 20 meter bredt.
Opprinnelig var skipet sertifisert for 500 passasjerer med 506 lugarplasser og for 200 biler. Det ble bygd 6 søsterskip i serie fra 1969 til 1972 ved to italienske verft. Etter påbygging i 1991 ble kapasiteten økt til 1.300 passasjerer med 920 lugarplasser. Samtidig ble bilkapasiteten økt til 320 biler.
Xenopelidnota

Utseende

Middelsstore, kraftige, blankt svarte skarabider.

Utbredelse

Artene er utbredt i Vestindia (blant annet på St. Vincent).
Jonny Hanssen

Aktiv

I hjembyen spilte han for Narvik/Nor og Fotballklubben Mjølner.  Deretter var han to perioder i Tromsø Idrettslag (1994-97 og 2000-01, 163 kamper, 15 scoringer) der han blant annet vant Norgesmesterskapet i fotball for herrer 1996. Han hadde et avbrudd der, med tre sesonger i belgiske Eendracht Aalst fra Aalst (1997-2000).
Han spilte for Lyn FC (2002-04, 70 kamper, 9 scoringer) og fikk bronsemedalje fra Tippeligaen 2002.
Han gikk til Aarhus Gymnastikforening af 1880 der han spilte under Sören Åkeby 2004–06, og  var derpå en kort tid i Mjølner i 2006, før han avsluttet sin spillende karriere i Drøbak/Frogn i 2007 ett års tid. Fra 2009 spiller han for Grovfjord Idrettslag og fra november 2009 futsalspiller i eliteserien for Nordpolen FF.
Han har spilt fem kamper for Norges herrelandslag i fotball 1997–2003.

Trener

Senere var han trener for Frognerparken Fotballklubb i norsk 3. divisjon fotball for herrer. Etter å ha trent Frigg Oslo Fotballklubb omkring år 2012 og Idrettsforeningen Ready opp i 3. divisjon, ble han trener for futsallaget Nordpolen fra Lillehammer i 2014. Han var i 2016 hovedtrener for Hasle-Løren Idrettslag på Løren. I 2018 startet han som trener for Løten Fotballklubb på Løten.
Norges delegasjon til Den europeiske union

Norges delegasjon til Den europeiske union (EU) er Norges største utenriksstasjon, med ca. 60 ansatte. Delegasjonen ledes av ambassadør Rolf Einar Fife. Blant de ca. 40 utsendte diplomatene ved stasjonen er omtrent en tredjedel fra Utenriksdepartementet, mens resten er utsendte fagråder fra øvrige departement.

Historie

EF-delegasjonen ble opprettet i 1988 med Eivinn Berg som første ambassadør.

Informasjonstjeneste

EU-delegasjonens nettside www.regjeringen.no/europapolitikk inneholder bakgrunnsinformasjon om Norges forhold til EU, de ulike politikkområdene som EU-delegasjonen følger, samt daglige oppdaterte nyheter. Det er også mulig å abonnere på et ukentlig nyhetsbrev.
Molla Mallory

Karriere

Fra 1915 til slutten av 1920-årene tilhørte Mallory den ypperste verdenseliten blant kvinnelige tennisspillere. Hun debuterte internasjonalt under OL i Stockholm i 1912, der hun fikk bronse, hun tapte semifinalen til Marguerite Broquedis som vant turneringen. I 1915 flyttet hun til New York, der hun giftet seg med Franklin Mallory. Bare måneder etter at hun kom til USA, vant hun sin første tennistittel, det amerikanske innendørsmesterskapet. Samme år vant hun sin første Grand Slam-titel i US Open. I finalen beseiret hun de tredobbelte vinneren Hazel Hotchkiss Wightman. Molla skulle senere vinne turneringen ytterligere sju ganger, siste gang i 1926, i en alder av 42 år. I 1922 var hun finalist i Wimbledon-turneringen, men tapte for verdenseneren Suzanne Lenglen.
Saulo Estevao da Costa Pimenta

Karriere

Han har spilt for Albirex Niigata fra Japan.
Klauv (Haugesund)

Klauv er et fjell i Haugesund kommune, Rogaland. Med sine 245,8 moh. er den det høyeste punktet i kommunen.
Storøysundet

Storøysundet er et sund på østsiden av Nordaustlandet på Svalbard, mellom Storøya i øst og Kapp Laura på Nordaustlandet med Austfonna i vest, langt øst i Orvin Land. Sundet munner ut i Erik Eriksenstretet fra nord, og på andre siden i Nordishavet. 
Sundet er 20 kilometer langt. På begge sider når isbreene helt ut i havet, men bare mindre isfrie strandflater.
Området inngår i Nordaust-Svalbard naturreservat.
St. Lawrencebekkenet

St. Lawrencebekkenet er et vassdragsbekken i Canada og USA som ble skapt i istiden, for om lag 13 000 år siden. Bekkenet er på om lag 1,03 millioner km², og utgjøres av St. Lawrence River som renner østover og danner grense mellom Canada og USA. Vassdraget har få og små sideelver, og de renner nesten utelukkende inn fra nord.
Bekkenet oppsto da store mengder smeltevann, som hadde samlet seg opp i Lake Agassiz, brøt igjennom de raskt smeltende ismassene mot øst og gravde seg ut til Atlanterhavet. Gjennombruddet av ismassene var dramatisk, det reduserte temperaturen og saltholdigheten i Nord-Atlanteren og bøyde Golfstrømmen sørover. Hele verdens klima ble kaldere og tørrere, og denne effekten vedvarte fra om lag 10 900 f.Kr. til om lag 9 600 f.Kr. Lake Agassiz ble delvis avrent og lever idag videre som De store sjøer, mens Niagarafallene vitner om dramatikken i vannmassenes gjennomskjæring og dannelsen av bekkendalen. Perioden for dannelsen av St Lawrencevassdraget har fått navnet yngre dryas.
St. Lawrencebekkenet er ikke særlig bredt, og domineres av De store sjøer. Området utgjør det økonomiske hovedområdet i Canada, og gir fruktbart landbruk både for Canada og det nordøstlige USA. Store landbruksmarkeder for kjøtt og korn ligger i Chicago og Milwaukee, mens Canadas to største byer – Montréal og Toronto – ligger langs vassdraget. St. Lawrence er farbar for større skip helt til Duluth i vest, takket være utgraving av sluser. Bekkenet er flatt og har relativt lave høydeforskjeller, med unntak av Niagarafallene har det derfor bare beskjedne potensialer for vannkraft som ikke oppveier verdien av å videreføre skipsfarten på vannveiene.
Nørrebro stasjon

Historie

Det fantes tidligere en Nørrebro stasjon som var en mellomstasjon for Nordbanen og Klampenborgbanen.
Ved den nåværende stasjonen lå tidligere også Lygten stasjon (København L), som var endestasjon for København-Slangerupbanen. Stasjonsbygningen ligger der ennå.

Kommende metrostasjon

Københavns metros cityring vil stoppe ved Nørrebro stasjon. Cityringen forventes å åpne i 2018. M4 vil ha Nørrebro som nordlig endestasjon.
Stasjonen vil bli etablert som underjordisk metrostasjon, og vil bli plassert på Folmer Bendtsens Plads øst for S-togsstasjonen. I forbindelse med byggingen av metrostasjonen, vil butikkene under s-togstasjonen bli fjernet, så Ringbanen ikke skaper barriereeffekt.
Det forventes utover dette at Nørrebro stasjon vil være utgangspunkt for en potensiell metrolinje til Brønshøj.
Byggingen vil begynne mars 2010 med letningsarbeider og arkeologiske utgravninger. Selve utgravningen forventes å begynde primo 2012 og stasjonen forventes å stå ferdig primo 2016.
Hokksund Fotballklubb

Historikk

Klubben ble stiftet 31. oktober 1988 på et ekstraordinært årsmøte i Hokksund Idrettslag, der idrettslagets fotballgruppe ble avviklet. Sammen med fotballgruppene i Loesmoen og Eiker Kvikk, stiftet de Eiker Fotballklubb.
A-laget spiller i 2011 i 5. divisjon, etter å ha rykket ned fra 4. divisjon i 2010 og 3. divisjon i 2009.
Neso

Utbredelse

Artene lever i Australia (mest i Queensland).
Bobby Allison

Karriere før NASCAR

Allison deltok i sitt første løp som high school-elev, men da moren nektet å gi ham tillatelse til å kjøre flere løp lånte han lisensen til vennen Bob Sunoman og kjørte under det falske navnet Bob Sunderman. Da faren så et bilde av sønnen i avisen etter en seier, akkompagnert av det falske navnet, fikk Allison omsider lov av foreldrene til å kjøre racing.
Etter high school fikk Allison høre om løp i Alabama, som var mer lukrative enn de løpene han så langt hadde kjørt hjemme i Florida, og dermed flyttet Bobby og broren Donnie dit. I 1961 fikk Bobby for første gang sjansen til å kjøre NASCAR, i en bil lånt av svogeren Ralph Stark, og han kjørte inn til en 31.-plass i løpet Daytona 500. Dette var den første av totalt 716 NASCAR-løp i Allisons karriere.

NASCAR-karriere

I 1965 involverte Bobby seg i NASCAR-serien Grand National, og tok sin første seier på Oxford Plains Speedway den 12. juli 1966, i en bil han selv eide og driftet på et minimalt budsjett. Det påfølgende året tok han tre seire og fullførte på en tiendeplass sammenlagt, noe som fanget oppmerksomheten til Ford og deres racingavdeling ledet av John Holman og Ralph Moody. Dermed var Allison Ford-fører den påfølgende sesongen.
I løpet av sin karriere tok Bobby Allison 86 seire, noe som gir ham en delt tredjeplass på listen over beste førere noensinne, sammen med Darrell Waltrip. Allison tok tre seire i Daytona 500, i 1978, 1982 og 1988, og tok mesterskapstittelen i NASCARs Winston Cup i 1983. I tillegg deltok Allison i Indianapolis 500 to ganger, med en beste plassering som 25.-plass i 1975.
Den 19. juni 1988 var Bobby Allison nær døden i en ulykke på Pocono International Raceway i Pennsylvania, hvor dekket eksploderte og sendte ham i veggen. Mens bilen hans sto stille midt på banen ble han truffet i siden av en annen bil, og Allison lå kritisk skadd på sykehus i flere uker. Allison fikk varige skader etter ulykken, og ble tvunget til å trekke seg fra NASCAR-deltakelse.

Bileier i NASCAR

Bobby var bileier for flere førere i NASCAR mellom 1990 og 1996, de mest kjente var Hut Stricklin, Derrike Cope, Neil Bonnett og Jimmy Spencer. Etter 207 løp med tre andreplasser som beste plasseringer trakk han seg ut som teameier etter 1996-sesongen.

Familie

Allison har to døtre, og hadde også to sønner som også var involvert i motorsport, Clifford og Davey. Den yngste, Clifford, døde i et krasj på Michigan International Raceway den 13. august 1992, mens Davey døde i en helikopterulykke på Talladega Superspeedway i Alabama bare elleve måneder senere.
Ding'an

Ding'an (kinesisk: 定安县; pinyin: Dìng'ān Xiàn) er et fylke i provinsen Hainan i Folkerepublikken Kina.
I 1999 var folketallet på 304 522 innbyggere.
St. Katharinakatedralen

St. Katharinakatedralen var et kloster i den tyske byen Nürnberg.  Bygningen har historie helt tilbake til 1297 og ble skjenket dominikanerordenen av Konrad von Neumarkt.
På 15-tallet var katedralen vertskap for de berømte Nürnberg Meistersinger-arrangementene.  Meistersingerkonkurransene var svært populære blant middelklassen i Tyskland på 14. – 15. og 16. hundretallet og Nürnberg katedralen ble en av de mest kjente stedene.
Etter dette stod bygningen ubrukt i mange år, helt frem til 1887. Til minne om Nürnberg Meistersinger ble det igjen holdt regelmessige musikkmøter i katedralen.
Under det tredje riket ble det tidligere bønnestedet benyttet som politisk scene av det nasjonalsosialistiske partiet, NSDAP.  I forbindelse med rikspartidagene i 1935 og 1936 ble flere av nasjonalsosialistenes møter holdt i kirkebygningen. 
Den allierte bombingen av Nürnberg i januar og februar 1945 la mesteparten av gamlebyen i Nürnberg i ruiner.  Katharinakirken ble ødelagt og kun noen få vegger ble stående igjen.
Området brukes i dag som utendørskonserter under navnet St. Katharina Open Air.
Sant'Eustachio

Sant'Eustachio er en bydel (rione) i sentrale Roma. Sant'Eustachio har navn etter kirka med samme navn, og omfatter kvartalene rett øst for Pantheon, mellom kirka San Agostino i nord og San Andrea della Valle i sør.
Anton Flettner

Første verdenskrig

Under første verdenskrig arbeidet Flettner under grev Zeppelin med fjernstyring av raketter og førerløse fly ved hjelp av line. I denne tiden utviklet han trimror/servoror.
Etter første verdenskrig ledet han et forskningsinstitutt i Amsterdam som forsket innen aerodynamikk og væskestrømning.
I 1920-årene kjøpte han en skonnert og utstyrte den med to roterende 15-meters sylindre som utnyttet Magnuseffekten til fremdrift. Denne skonnerten krysset Atlanterhavet i 1926. Den seilte bedre enn tradisjonelle seilfartøyer i moderat til kraftig vind, men ble ødelagt i en storm i 1931.

Andre verdenskrig

Under andre verdenskrig ledet han det tyske firmaet «Anton Flettner, Flugzeugbau GmbH» som bygde helikoptre. Han hadde kontakt med Heinrich Himmler om helikopterutviklingen. Flettners kone, Lydia Freudenberg Flettner, var jøde. Himmler sørget for at en lavere tysk offiser med soldater eskorterte henne og hennes familie til Sverige der hun var resten av krigen.
Flettner samarbeidet med dr. Kurt Hohenemser, en dyktig og grundig ingeniør som utviklet deler til helikoptrene. Hans far var jødisk, men de levde hele krigen uten internering siden de arbeidet med helikopterutvikling. Hohenemser og Flettner fastholdt at rotor- og gir-opplegget til de doble rotorene som roterte inne i hverandres bane, var så komplisert å sette sammen at ingen andre kunne montere det. Dette ble en flaskehals i produksjonen som hindret helikopteret FL282 Flettner Kolibri i å få særlig militær betydning under krigen.
Etter krigen flyttet Flettner til USA der han startet Flettner Aircraft Corporation som utviklet helikoptre for militært bruk. Flere av hans ideer preger Kaman-helikopterne.
Anton Flettner døde 76 år gammel 29. desember 1961.
Eusebius (pave)

Liv og virke

Eusebius (gresk Εὐσέβιος «from», fra eu (εὖ) «kilde» og sebein (σέβειν) «å respektere») var i henhold til Catalogus Liberianus pave i kun fire måneder, fra 18. april 309 eller 310 og fram til 17. august 310. Detaljer om hans karrière finnes fra en kort epitaf (gravskrift) som pave Damasus I lot sette på hans grav. Denne epitaf har blitt bevart i en del avskrifter fra antikken. Noen fragmenter av originalen, sammen med en kopi fra 500-tallet i marmor ble laget for å erstatte originalen som deretter ble ødelagt, ble gjenfunnet av arkeologen Giovanni Battista de Rossi i de pavelige kryptene i katakombene i Calixtus.
Fra epitafen synes det som om det var alvorlige indre spenninger i den katolske kirken angående hvorvidt apostater (lapsi), det vil si frafall fra troen, skulle kunne bli gjenopptatt i kirken under Diokletians forfølgelser. Disse indre spenningene hadde begynt allerede under pave Marcellus' pontifikat. Den senere kirkens holdning var at apostater ikke for evig skulle fratas det kristne fellesskapet, men skulle bli tilgitt bare etter at de hadde gjort tilbørlig bot: Eusebius miseros docuit sua crimina flere.
En gruppe kristne i Roma, ledet av en Heraklitus, opponerte mot dette standpunktet. Hvorvidt disse var mindre tilgivende (novatinister) eller mer ettergivne er ikke kjent. Det synes dog mer sannsynlig, om man antar at Heraklitus var leder for en gruppe apostater som begjærte å bli gjenopptatt i kirken.
Damasus beskrev konflikten i meget sterke ordlag (seditcio, cœdes, bellum, discordia, lites). Det er sannsynlig at Heraklitus og hans tilhengere forsøkte å drive gjennom sitt standpunkt med vold, og at de møtte motstand av de som støttet Eusebius.
Som følge av disse urolighetene ble både Eusebius og Heraklitus landsforvist av keiser Maxentius. Eusebius ble deportert til Sicilia hvor døde kort tid etterpå. Hans levninger ble fraktet tilbake til Roma, antagelig den 26. september 311, noe som er nedtegnet i Depositio Episcoporums kronografi av 354. Han fikk en egen cubiculum i Calixtus katakomber.
Eusebius' faste forsvar av kirketukten og den straff han påla har ført til at han ble betraktet som en martyr, og i hans epitaf på åtte versemålet heksameter benytter Damasus betegnelsen martyr, men han var det i streng definisjon av begrepet.
Rob Ramsay

Personlig liv

Rob ble født og oppvokst i Toronto, Ontario, Canada. Hans første skuespill var i filmen It's a Boy Girl Thing, og i Tv-serien Aaron Stone, der han spiller Percy Budnick, en ny skolebølle.
John Willock

John Willock (eller Willocks) (født ca. 1515, død 4. desember 1585) var en skotsk reformator. Han vokste opp i Ayrshire og tok sin utdannelse ved University of Glasgow.
Etter å ha vært munk i en kort tid omfavnet Willock den nye reformerte kristendommen og dro til London hvor han en gang rundt 1542 ble prest for Henry Grey, den senere hertug av Suffolk, far til Lady Jane Grey som senere ble dronning av England i ni dager og så halshugget.
Da den katolske Maria I av England overtok den engelske trone i 1553, dro Willock som så mange andre i landflyktighet, til Emden i Friesland hvor han praktiserte som lege, men reiste også tidvis tilbake til Skottland på besøk. Han ble knyttet til ledende skotske reformatorer i deres kamp mot dronningregenten Maria av Guise og den romerske-katolske religion, og i 1558 dro han tilbake til Skottland for godt.
I Skottland begynte Willock å holde prekener og i 1559 ble han lyst fredløs. Hans popularitet gjorde at denne dommen ikke hadde noen effekt, og som John Knox’ stedfortredende prest ved St Giles' Cathedral i Edinburgh administrerte han kirkesamfunnet for første gang i henhold til den reformerte troen. Han var således til stadig frustrasjon og irritasjon for regenten som forsøkte å gjenopprette den katolske troens autoritet i Skottland. Willock var en av fire prester som ble valgt av konventet av oktober 1559 til å sitte i regjeringens råd, og han ble en av de som ble utpekt til å sammenstille Den første bok om disiplin (en veiledning om religiøs og etisk livsførsel) (1560).
I 1562 ble han rektor av Loughborough i Leicestershire, men han opprettholdt forbindelsen med kirkesamfunnene i Skottland og var forliksmann ved generalforsamlingen til den skotske kirke samme år, og på nytt i 1564, i 1565 og i 1568. Han døde ved Loughborough den 4. desember 1585.
Jacksonella falconeri

Utseende

Jacksonella falconeri er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Jacksonella falconeri er den eneste norske arten fra denne slekten, så forveksling med andre arter skulle ikke by på et problem. Men flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
MGP Nordic 2009

Bakgrunnen

Det var femte og foreløpig siste gang MGP Nordic ble arrangert, og andre gang den ble holdt i Sverige. Programleder var Ola Lindholm, mens Marthe Sveberg Bjørstad kommenterte sendingen for norske seere.
Hvert av de deltakende landene holdt en nasjonal finale i forveien. NRK arrangerte MGPjr 2009 i september, der Jørgen Dahl Moe vant med «Din egen vei». Andreplassen Mystery fikk også delta i MGP Nordic, siden hvert land stilte med to sanger.

Sendingen

De åtte artistene fremførte låtene sine før seerne i hvert land kunne stemme på sangene via telefon. Det var ikke mulig å stemme på sangene fra eget land. Det beste bidraget fra hvert land gikk deretter videre til en superfinale der de fire sangene ble fremført på nytt. Finske Amanda, danske PelleB, norske Jørgen og svenske Ulrik gikk videre til superfinalen.
I avstemningen vant Ulrik en klar seier med toppoeng fra de tre andre landene. Dette var første gang Sverige vant MGP Nordic. Danmark ble nummer to, mens Finland og Norge endte på delt tredjeplass.

Siste MGP Nordic

Dette var foreløpig siste gang den nordiske konkurransen ble arrangert. MGP Nordic 2010 skulle egentlig holdes i Norge, men finalen ble avlyst noen måneder i forveien og har ikke blitt arrangert siden. Årsaken var at Danmark ønsket å satse på sin nasjonale finale, mens SVT la sin nasjonale konkurranse, Lilla Melodifestivalen, på is frem til 2012.
Psallus ambiguus

Utseende

Ingen av artene i slekten Psallus er over 6 millimeter, ellers er slekten tallrik og har arter med ganske forskjellig utseende. 
Psallus ambiguus er 4-5 millimeter lang. Den er litt langoval og svart eller litt svartbrun. Ofte er hannen litt mer rødlig brun enn hunnen. Issen kan være litt gul.
Dekkvingens cuneus er gjerne litt rødlig farget.  Membranen har en gul flekk ved cuneus. Årene danner to lukkede celler på membranen, som hos de fleste bladtegene (Miridae). Beina er generelt litt lysere enn kroppen.

Levevis

Psallus ambiguus lever på ulike arter av løvtrær, særlig på or (Alnus sp. ). 
Tegen har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne (imago) for hvert hudskifte. 
De voksne (imago) finnes i juni til august.
Fylkesvei 550

Nasjonal turistvei

Strekningen mellom Jondal og Utne er del av nasjonal turistvei Hardanger sammen med strekningen Steinsdalsfossen i Kvam – Granvin langs 79Fylkesvei 79, Norheimsund – Tørvikbygd langs 49Fylkesvei 49 og strekningen Låtefossen – Kinsarvik langs Riksvei 13.
Sjöbo

Sjöbo er et tettsted i Skåne län i landskapet Skåne i Sverige. Det er Sjöbo kommunes administrasjonssenter. I 2010 hadde tettstedet 6 724 innbyggere.
Sjöbo ligger cirka 35 kilometer øst for Lund, 25 km nord for Ystad og 45 km vest for Simrishamn.